Frederic Moore

Frederic MOORE (13a de majo 1830 - 10a de majo 1907) estis brita entomologo kaj ilustristo. Li produktis ses volumojn de Lepidoptera Indica kaj katalogon de birdoj en la kolekto de la Brita Orienthinda Kompanio.

Moore estis nomumita asistanto en la Muzeo de la Brita Orienthinda Kompanio en Londono ekde la 31a de majo 1848 sur "malfondita bazo" kaj fariĝis provizora verkisto kaj poste helpkuratoro ĉe la Muzeo de la Brita Orienthinda Kompanio kun pensio de 330 £ jare ekde la 31a de decembro 1879. Li komencis kompili Lepidoptera Indica (1890–1913), gravan verkon pri la papilioj de Sudazio en 10 volumoj, kiun kompletigis post lia morto Charles Swinhoe. Li priskribis multajn speciojn de papilioj en ĉi tiu verko.

Ankaŭ la filo de Moore, F. C. Moore, estis artisto kaj pretigis multajn el la platoj en Lepidoptera Indica. La frato de Moore, T. J. Moore, estis kuratoro ĉe la Muzeo de Liverpool dum kvardek jaroj kaj lia filo Thomas Francis Moore estis osteologo ĉe la Nacia Muzeo en Melburno.

Moore estis asociita ano de la Linea Societo de Londono, membro de la Reĝa Entomologia Societo de Londono, koresponda membro de la Entomologia Societo de Stettin kaj de la Entomologia Societo de Nederlando. Aliaj verkoj liaj estis Katalogo de la Birdoj en la Muzeo de la Brita Orienthinda Kompanio (1854–58, kun Thomas Horsfield) kaj La Lepidopteroj de Cejlono (1880–87).

Eksteraj ligiloj

 Scientific Results of the Second Yarkand Expedition
 Lepidoptera Indica. Skanitaj volumoj 1 2 3 4 5 6 7 8 9 10
Verkoj de Frederic Moore rete ĉe Biodiversity Heritage Library

Kategorio:Britaj entomologoj
Kategorio:Britaj ornitologoj